Erkölcstan 5.

FI-504020501/1

Tanmenetjavaslat

Készítette: Fenyődi Andrea



# Bevezetés

A tanmenet az OFI Erkölcstan 5. újgenerációs tankönyvéhez készült. Célja, hogy a tankönyvi tartalmat illessze a kerettanterv témaköreihez, valamint hogy a pedagógus éves tervezési munkáját segítse, mind az órakeret felhasználása, mind a tananyagtartalom elosztásának tekintetében.

Ez a tanmenet alapvetően a **tankönyv alkalmazását** segíti, így itt a tankönyvi tartalom jelenik meg. Ezek természetesen szabadon cserélhetők bármilyen, a pedagógus által megfelelőbbnek ítélt anyagra.

A tanmenetek két változatban készülnek:

A **teljes változat** nagymértékben a tankönyvre és a kerettantervre épül. A **rugalmas változat** kevesebb tananyagot határoz meg, így nagyobb tanári szabadsággal tervezhető a tanév, több idő szánható a képességfejlesztésre. Ez a *teljes* változat.

Tanmenetünket szerkeszthető dokumentumként tesszük közzé. Javasoljuk, hogy miután megismerkedett az újgenerációs tankönyvvel, értelmezte annak lehetőségeit, adaptálja saját csoportjaira, és készítsen belőle saját új dokumentumot. Tanmenetünk pedig továbbra is szolgálhat egy összegző, tájékoztató anyagként az esetleges módosításokhoz.

Kérjük, hogy alkalmazása során feltétlenül vegye figyelembe a következőket:

*Általános pedagógiai szempontok:*

A tanmenet csupán **ajánlás**, minta egy adott feldolgozási ívhez. A pedagógus értelemszerűen módosíthatja egyrészt saját szakmai meglátásai, másrészt a tanulócsoport igényei szerint. Erre a tankönyv tág keretet biztosít.

Az egyes órákra tervezett anyagok módosulhatnak annak alapján, milyen mélységig jutottak a korábbi anyag feldolgozásában a csoportok.

*Az erkölcstan tantárgy szempontjai:*

A tantárgy – a kerettantervi bevezetőben is felvázolt – sajátosságai miatt fokozottan érvényesülhet a **rugalmasság** elve, mivel a tananyagnak jelentős része a **tanulók** tapasztalata, meglátása, érdeklődése. Tehát egyrészt a témák sorrendje változtatható akár az igények, akár napi aktualitások, akár a felmerülő érdeklődés miatt.

A szabad beszélgetés mint módszer alkalmazása elvezethet más, előre nem tervezett – de az erkölcstanhoz kapcsolódó – területekre, altémákhoz is. Ilyenkor lehetséges, hogy ezt a témát vesszük előre, így módosul a tervezet.

A tantárgy **ismeretanyagát** kissé másképpen kell értelmezni. Az ismeretek, fogalmak nem egyszer megtanulandó tananyagtartalmak, hanem folyamatosan épülő-bővülő fogalomrendszer, amelyet állandóan kapcsolunk a személyes tapasztalatokhoz.

*A tankönyv sajátosságai:*

A tankönyv három nagy **fejezetből** áll, amelyek a kerettanterv első három témakörének felelnek meg.

Összesen 23 **lecke** van, és 22 kapcsolódó **olvasmány**. Az olvasmányok fejezetenként a leckék után szerepelnek. Mindegyik önállóan is feldolgozható a kísérő feladatok segítségével.

A fejezeteket egy-egy összefoglaló-szintetizáló oldal zárja.

A tankönyv utolsó szakaszában találhatók a **játékok**, **kreatív** és **dramatikus** feladatok leírása.

A könyvet – és a tanévet – átszövi egy **projektfeladat**, amelyen a tanulók csoportokban folyamatosan dolgozhatnak.

A tartalom törzsanyagát a kétoldalas leckék adják, amelyekhez "elágazások": olvasmányok, kreatív feladatok kapcsolódnak. (Ezeket a leckékben piktogramok jelölik, mégpedig azon a helyen, amelyik részhez kapcsolódnak.) Emiatt a tankönyvi tartalom túltervezett: értelemszerűen **nem kell végigvenni minden feladatot**, hanem a rugalmasságot és a tanári választás szabadságát igyekszik biztosítani. Mind a különböző fókuszú altémák, mind a módszertani változatosság azt a célt szolgálják, hogy a pedagógus a tanulócsoporthoz választhasson feladatot. Ezen kívül nyilvánvalóan a környezeti feltételek is befolyásolják a feladatválasztást (csoportlétszám, IKT-lehetőségek, stb.)

Az órák olyan módon is tervezhetők, hogy például egyik anyagrész feldolgozása elsősorban beszélgetéssel, a következő olvasmány alapján, azután pedig dramatikus vagy kreatív módon valósul meg. A cél az lehet, hogy mindegyik munkatípust kipróbálják a csoportok.

Az erkölcstan heti egy tanórában tanítandó tantárgy, de számíthatunk a tanulók otthoni munkájára, felkészülésére is. A kreatív, kutató és projektjellegű feladatok több szervezést, időt igényelnek, de a tanmenetben jeleztünk órakeretet ezek megvalósítására vagy bemutatására is.

*A tanmenet értelmezése és használata a helyi tervezésben:*

A tanmenet a tanév teljes óraszámát (36) lefedi.

A 23 lecke egy-egy órát kapott, ezen túl 13 óra maradt. Ezek a következőképpen oszlanak el: a tanév bevezető valamint záró órái (3 óra), fejezetzáró órák (3 óra) és a leckék közötti képességfejlesztő órák (7 óra), amelyeket többféleképpen használhat fel a pedagógus:

a.) olyan leckék feldolgozására, amely meglátása szerint két órát igényel, b.) a több időt igénylő kreatív vagy dramatikus feladatok kidolgozására, c.) az otthoni feladatok bemutatására, értékelésére, d.) évközbeni felmérésre, értékelésre, ha szükséges, e.) a közösen végzett meseprojekt folytatására.

*A tanmenet tartalma:*

Az óra témája oszlopban szerepel az óra típusa, a tankönyvi lecke címe.

A célok, feladatok oszlopban a tanóra fókuszpontjai. Külön jelölve a törzsanyag és A, B, C ponttal az elágazási lehetőségek, ha vannak. Tehát a tanmenet helyi adaptálásánál már eldöntheti a pedagógus, melyik kiegészítő rész választja ezek közül. Jelentésük: A – leckében szereplő tartalom, B – kapcsolódó olvasmány, C – kiegészítő anyag, mellékletben.

A tartalmi tagolás sorai mellett zárójelben a konkrét lecke és feladatszám látható.

Rövidítések:

Tk. – tankönyv, JÁ – játék melléklet, Olv – olvasmány, DR – dramatikus feldolgozás melléklet, KR – kreatív feladatok melléklet.

Az ismeretek oszlopban szereplő fogalomcsoport itt nem számonkérendő anyagot jelöl, hanem a tantárgy fogalmi készletéből azt, amelynek építésével az adott óra vagy tankönyvi lecke foglalkozik. Itt is vannak különbségek, hiszen a kiegészítő anyagok más-más altémára fókuszálhatnak.

A választásra ajánlott anyagokat *dőlt betűvel* jelöltük.

|  |  |  |  |  |
| --- | --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám****36 óra** | **Kerettantervi** **órakeret****32 óra** |
| Bevezetés |  | **1** | **1** |  |
| I. Egészséges élet | **6** | **3** | **9** | **11** |
| II. Személyes kapcsolatok | **9** | **4** | **13** | **11** |
| III. Közösségben | **8** | **3** | **11** | **10** |
| Év végi összefoglalás |  | **2** | **2** |  |
| összesen: | **23** | **13** | **36** | **32** |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| BEVEZETŐ |
| **1.** | **Bevezető** | Ismerkedés a tantárggyal:- tantárggyal kapcsolatos korábbi tapasztalatok/elképzelések felidézése- ismerkedés a tankönyv szerkezetével, használatával (Tk. Bevezető)- éves munka szervezéseCsoport összehangolása | Kommunikáció:szabad beszélgetés a témárólÖnreflexió:tantárgyhoz való viszony feltárásaEgyüttműködés, szabálytudat:ismerkedő, csoportszervező játékok, közös szabályok kialakításaSzövegértés, lényegkiemelés:Tankönyvi Bevezetőértelmezése |  |
| I. EGÉSZSÉGES ÉLET |
| **2.**  | **Fejezet eleji áttekintés****Tk. 1.** **A serdülőkor küszöbén** | Az első fejezet főbb témaköreinek áttekintése:fejlődés, változás – testi és lelki egészség – betegség – fogyatékosság – lelkiismeretVisszatekintés az eddigi fejlődésre, testi változásra (Tk. 1.1.)Ismerkedés az életkori sajátosságokkal (Tk. 1.2., 1.3., 1.7., 1.KR.)Előretekintés, tervek a felső tagozatra (Tk. 1.4.)A: *Előretekintés a serdülőkorra (Tk. 1.5., 1.6. )**B: A serdülőkor jellemzői (Tk. 1.Olv.)* *C: Gyermek/serdülő-szülő konfliktusok, önérvényesítés (Tk. 1.DR.)* | Kommunikáció:szabad beszélgetés a témárólÖnreflexió:tapasztalatok felidézése, énkép kifejezése, tervek Összehasonlítás, időérzék:életkorok, időbeli állapotok vizsgálataElfogadás, önismeret:a folytonos változás és önmagunk elfogadása, a különböző életkorok szükségleteinek megismerésével*B. C. Konfliktuskezelés, nézőpontváltás:**a kapcsolatok elemzése, mások álláspontjára helyezkedés*  | életkor, gyermekkor, serdülőkor, felnőttkor, fejlődés, változás, korszakok |
| **3.**  | **Tk. 2.** **Érezd magad jól!** | A testi és lelki egészség tényezőinek meghatározása (Tk. 2.1., 2.2., 2.5. 2.6. 2.7.)A betegségek és balesetek megelőzésének lehetőségei (Tk. 2.3, 2.4)Az életmódbeli változtatás tervezése (Tk. 2.5., 2.6., 2.8.)*B: Tisztaság, higiénia tényezői (Tk. 2.Olv.)**C: Egészséges/egészségtelen életmód (Tk. 2.KR.)* | Kreativitás:élethelyzetek elképzeléseOkok és következmények feltárása:az egészséges és beteg állapot feltételei, okai, az életmód hatása a testi és lelki állapotraÖnreflexió:saját életmód vizsgálataFelelősségre nevelés:a saját életmód javításának lehetőségei | egészség, betegség, baleset, életmód, szokás, étrend, mozgásformák, pihenés, tisztaság, megelőzés*higiénia*  |
| **4.**  | **Tk. 3.** **Nehezített pályán** | A fogyatékosság mint élethelyzet (Tk. 3.JÁ, 3.1., 3.2., 3.3., 3.4.)Kapcsolatba lépés a fogyatékkal élőkkel, segítésük (Tk. 3.Olv.)*A: Testi és szellemi korlátozottság (Tk. 3.5., 3.6.)* *A korlátozott képességű emberek önmegvalósítása (Tk. 3.6.)**C: Az érzelmek kifejezésének, megértésének fontossága, szellemi korlátozottság (Tk. 3.DR)* | Nézőpontváltás, empátia:beteg, korlátozott képeségű személy helyzetébe helyezkedésFelelősségre nevelés:A fogyatékkal élők megértése és segítéseKommunikáció, udvariasság:kapcsolatba lépés a fogyatékkal élőkkel*C. Kommunikáció:**érzelmek kifejezése, kódolása* | fogyatékkal élő, fogyatékos, korlátozott képességek, látó, látássérült, vak, elfogadás, megértés *értelmi sérült, kerekesszék, sajátos nevelési igényű* |
| **5.**  | **Tk. 4.****A lélek egészsége** | Jó és rossz lelkiállapotok (Tk. 4.1., 4.2.)Pozitív életszemlélet (Tk. 4.3., 4.JÁ)*A: Idő- és energia beosztása (Tk. 4.3.)**Kommunikációs stílus (Tk. 4.3.)**Harmónia megjelenítése (Tk. 4.3.)**B: Barátság, hűség, árulás – a testi és lelki egészség kontrasztja (Tk. 4.Olv.)* | A pozitív szemlélet erősítése:harmónia, pozitív elemek keresése saját életünkbenÖnreflexió, tudatosság:A rossz lelkiállapotokat kiváltó okok tudatosítása*A: Kapcsolatok javítása, önreflexió:**kommunikációs stílus és hatásának megfigyelése**Alkotókészség:**harmónia képi megjelenítése**B: Összefüggések keresése:**tettek és motivációk elemzése* | lelkiállapot, harmónia, egészség fogalmának kiterjesztése*munka, teljesítmény, emberi kapcsolatok minősége* |
| **6.**  | **Kreatív / projektóra** | Az eddigi anyagrészek alkotó jellegű feladatainak feldolgozása vagy Otthoni feladatok eredményeinek bemutatása, értékelésevagyÉves meseprojekt elemeinek kidolgozása (Tk. A mi mesénk 1-3.)vagy"A termen túl": meghívott vendég (pl. fogyatékkal élő) előadása, beszélgetés | Kreativitás, problémamegoldásEgyüttműködés, kommunikáció |  |
| **7.** | **Tk. 5.****Vannak-e céljaid?** | A tanuló személyes és a csoport lehetséges közös céljainak a meghatározásaA célok megvalósításának feltételeiA célok elérésének tervezése (Tk. 5.1., 5.2., Tk. 5.JÁ, Tk. 5.KR)*A: Másokra vontakozó célok, mások érdekében végzett tevékenységek (Tk. 5.3.)**B: Önmagunkkal való elégedettség, elégedetlenség, változási igény (Tk. 5.Olv)**C: A célok elérésének segítése kommunikációval, negatív és pozitív hozzáállás (Tk. 5.DR)* | Önismeret, tudatosság:saját rövid és hosszabb távú célok meghatározásaElemzés, tervezés:folyamatok lépésekre bontása, meghatározó tényezők keresése*A: Empátia, felelősségérzet, segítőkészség:**ismerkedés civil tevékenységgel* *B: Önismeret, önelfogadás:**az önmagunkkal való elégedettség vizsgálata**C: Kitartás, elkötelezettség:* *a feladatokra vonatkozó belső elkötelezettség, kitartás vizsgálata* | cél, terv, tervezés, fejlődés, tanulás, változás*megvalósítás, kezdeményezés, kitartás, önismeret, elégedettség* |
| **8.** | **Tk. 6.****Hol lakik a lelkiismeret?** | A lelkiismeretnek nevezett jelenség különböző esetekben (Tk. 6.1., 6.2., 6.3.) Lelkiismereti dilemmák (Tk. 6.4., 6.5.)A: Szabályok betartása és be nem tartása (Tk. 6.6.)B: Érdek, csalás és lelkiismeret (Tk. 6.Olv) | Nézőpontváltás, empátia:mások helyzetébe helyezkedésÖnreflexió, önismeret, tudatosság:saját cselekedetek elemzéseOk-okozati összefüggések:esetek elemzése*A: Szabálytudat és alkalmazkodás:**saját esetek elemzése**B: Becsületesség:**esetelemzés* | lelkiismeret, helyes/helytelen, szabály, belső szabály, szándék, döntés, közömbösség*csalás, becsületesség, előnyszerzés, dilemma, hiba, vétség, bűn* |
| **9.**  | **Drámaóra** | Az eddigi anyagrészek alkotó, dramatikus jellegű feladatainak feldolgozása vagy Otthoni feladatok, csoportmunkák eredményeinek bemutatása, értékelése | Kreativitás, problémamegoldásNézőpontváltás, empátiaEgyüttműködés, kommunikáció |  |
| **10.**  | **Összefoglaló óra** **Tk. 1. fejezet** | A tankönyv 1-6 leckéinek összefoglalásaÖnkifejezés, belső világ ábrázolása egyéni alkotással vagy csoportos alkotással | Fogalmak értelmezéseKreativitás, önkifejezés, önreflexióEgyüttműködés, kommunikáció |  |
| II. SZEMÉLYES KAPCSOLATOK |
| **11.** | **Fejezet eleji áttekintés****Tk. 7.****Egyedül nem megy** | A második fejezet főbb témaköreinek áttekintésetárskapcsolat – barátság – összetartozás – konfliktus – kommunikáció – generációk – felelősség az állatokértEgyedüllét és együttlét másokkal: csoportos és egyéni tevékenységek (Tk. 7.1., 7.2., 7.3.)A barátságok, kapcsolatok szerepe az életünkben (Tk. 7.4., 7.6., 7.7.)*A: A barátok hasonló és különböző tuajdonságai (Tk. 7.5.)**B: Segítség a barátnak, együttérzés (Tk. 7.Olv)* | A kapcsolatok jelentőségének felismerése, tudatosítása:saját és mások kapcsolatainak elemzése *B: Empátia, felelősségérzet, segítőkészség:**mások szükségleteinek felismerése, társak segítése* | kapcsolat, barát, ismerős, egyéni és társas tevékenység |
| **12.**  | **Tk. 8.****Papa, mama, gyerekek** | Családi kapcsolatok (Tk. 8.1., 8.2., 8.3.) Rokonsági viszonyok, családfa (Tk. 8.4.)*A: A család fogalma, szerepe az életünkben (Tk. 8.5.)**B: Családtagok bemutatása, szülő-gyerek viszony a családban, nevelés (Tk. 8.Olv)**C: Családom múltja, szokásai (Tk. 8.KR)* | Ismeretek a rokonsági, családi viszonyokról:család bemutatása, családfa elemzése, készítése*A: Fogalmi háló építése:**a család jelentésének, szerepének megfogalmazása**B, C: Családtagok megismerése, a családi kapcsolatok tudatosítása:* *család bemutatása, krónika készítése* | család, családtag, rokon, szülő, gyerek, szeretet*szokás, hagyomány, nevelés, kölcsönösség, napló* |
| **13.** | **Tk. 9.****Nálunk az úgy van** | Családi szokások, kommunikáció a családban (Tk. 9.1., 9.6.)Konfliktushelyzet a családban (Tk. 9.2.)Családi szabályok (Tk. 9.3.)A: A család kulturális kötődése, hagyományai (Tk. 9.4.)A család múltja, eredete (Tk. 9.5.)B: A család ismerősei, ünnepei (Tk. 9.Olv)C: Érdekegyeztetés, kommunikáció a családban (Tk. 9.DR)Az idősebb generáció megismerése (Tk. 9.KR[[1]](#footnote-1)) | Családi élethelyzetek, viszonyok megismerése tudatosításaesetek elemzéseÖnreflexió, érvelés:családi szabályok értelmezése, viszonyulás tudatosítása, érvelés*A: Kulturális sokszínűség megismerése, elfogadása:**családi hagyományok összehasoníltása**C: Konfliktuskezelés, kommunikáció:**érdekegyeztetés dramatikus feldolgozása* | családi szokás, szabály, hagyomány, konfliktus, *vallás, népcsoport, kultúra, érdekek, megbeszélés* |
| **14.**  | **Kreatív / projektóra** | Az eddigi anyagrészek alkotó jellegű feladatainak feldolgozása vagyOtthoni feladatok, kutatómunka eredményeinek bemutatása, értékelése vagyÉves meseprojekt elemeinek kidolgozása (Tk. A mi mesénk 4-5.) | Kreativitás, problémamegoldásEgyüttműködés, kommunikáció |  |
| **15.** | **Tk.10.****Két "alkalmas korú" gyerek** | A barátság kialakulása, rokonszenv, ellenszenv (Tk. 10.1.)Hasonlóságok, különbségek (Tk. 10.2.)Együttműködés a kapcsolatban (Tk. 10.3.)*B: Megismerkedés, alkalmazkodás a baráthoz, önfeladás, önmagunk felvállalása (Tk. 10.Olv)**C: A barátság története (Tk. 10.DR)* | Okok és következmények feltárása, érvelés:a barátságok, kapcsolatok kialakulásának működésének elemzése*B: Önismeret, önazonosság, őszinteség, elfogadás:**a kapcsolat elemzése**C: Önismeret:**egy kapcsolat bemutatása* | barátság, rokonszenv, ellenszenv, kapcsolat, hasonlóság*megismerkedés, kezdeményezés* |
| **16.** | **Tk.11.****Barátom, ki ismersz engem** | Bizalom, megbízhatóság a barátságban (Tk. 11.1., 11.2., 11.4.)Kommunikáció a kapcsolatban (Tk.11.3.)*B: Feszültség, féltékenység a barátságban (Tk. 11.Olv)**C: Kommunikációs technikák: pozitív és negatív visszajelzések a kapcsolatban (Tk. 11.DR)* | Okok és következmények feltárása, megbízhatóság:esetek elemzéseÉrzelmek kifejezése, konfliktuskezelés:kommunikációs viselkedés vizsgálata – pl. odafigyelés, kioktatás, közbeszólás, stb. *B: Önismeret, önreflexió:**a barátság érzelmeinek, konfliktushelyzeteinek feltárása* *C: Kommunikáció, erőszakmentesség, tisztelet:**helyzetek dramatikus feldolgozása* | bizalom, megbízhatóság, tisztelet, megbántás, őszinteség, hazugság  |
| **17.** | **Tk.12.****Akit megszelídítettél** | Szokások, kapcsolattartási formák a barátságban (Tk. 12.1.,12.2., 12.3., 12.4.)Pozitív, megerősítő megnyilvánulások (Tk. 12.5., KR)B: A bizalom kialakulásának folyamata (Tk. 12. Olv) | Pozitív, figyelmes kommunikáció:kommunikációs elemek vizsgálata, dramatikus játékok*B: Kapcsolatok erősítése, tudatosítás:**a kapcsolatban kialakuló szokások jelentőségének értelmezése* | figyelmesség, kommunikáció, udvariasság  |
| **18.** | **Tk.13.****Haragszom rád!** | Konfliktusok kialakulása, megoldása, kibékülés (Tk. 13.1., 13.2., 13.3.)*A: Konfliktus a csoportban, terv a kibékítésre (Tk. 13.4.)**Saját konfliktus elemzése (Tk. 13.5.)**B: Állásfoglalás konfliktushelyzetben, jóvátétel, bocsánatkérés (Tk. 13.Olv)*  | Okok és következmények feltárása, érvelés:a konfliktusok kialakulásának és megoldásának elemzéseFogalmi háló építése:a konfliktus jelentésének, tényezőinek megfogalmazása*A: Elemzés, tervezés:**folyamatok lépésekre bontása, meghatározó tényezők keresése**Önreflexió, önismeret, énfeltáró kommunikáció:**saját konfliktushelyzetre reflektálás dramatikus feldolgozással**B: Őszinteség, jóvátételre törekvés:**esetelemzés* | konfliktus, harag, sértés, konfliktus elkerülése, kibékülés, kibékítés, megbocsátás*jóvátétel, bocsánatkérés*  |
| **19.** | **Drámaóra** | Az eddigi anyagrészek alkotó, dramatikus jellegű feladatainak feldolgozása vagy Otthoni feladatok, csoportmunkák eredményeinek bemutatása, értékelése | Kreativitás, problémamegoldásNézőpontváltás, empátia, önismeretEgyüttműködés, kommunikáció |  |
| **20.** | **Tk.14.****Akire érdemes hallgatnom** | Segítség, támogatás, amelyet idősebb, tapasztaltabb társak nyújthatnak (Tk. 14.1., 14.2., 14.3.)Segítség, támogatás, amelyet a fiatalabbak nyújthatnak az idősebbeknek (Tk. 14.4.)A: Illemszabályok (Tk. 14.5.)B: Segítség idősebb embertől (Tk. 14.Olv)C: A tanácsadás módjai (Tk. 14.KR) | A generációk közötti együttműködés lehetőségeinek felfedezése:tapasztalatok és olvasmányélmények elemzése, ötletgyűjtésA generációk közötti különbségek feltárása:viselkedésformák gyűjtése, tudás összehasonlításaAz idősebb életkorúak megbecsülése:tapasztalatok és olvasmányélmények elemzése*C: Segítségnyújtás, empátia, nézőpontváltás, kommunikáció:**tanácsadás dramatikus feldolgozással* | idős, fiatal, segítség, tanács, támogatás, bizalom, tisztelet  |
| **21.** | **Tk.15.****Társaink, az állatok** | Kötődés az állatokhoz (Tk. 15.1., 15.2.)Felelősség az állatokért: gondozás módja (Tk. 15.2.)Felelősség az állatokért: a gondozás vállalása (Tk. 15.3.)*B: Állat (kutya) és ember ragaszkodása egymáshoz, hűség, kitartás (Tk. 15.3.)**C: Állat és ember kapcsolatának története (Tk. 15.KR)* | Önismeret, önreflexió:saját tapasztalatok megosztásaFelelősségvállalás:saját tapasztalatok, ismeretek megosztásaElőrelátás, tervezés, önismeret:az állat felvállalásának feltételeinek összegyűjtése*B: Ragaszkodás, hűség, kitartás mint értékek:**történet elemzése**C: Együttműködés, kreativitás:**közös történetírás* | kedvenc, társ, gondoskodás, igény, felelősség, vállalás*ragaszkodás, hűség, kitartás* |
| **22.** | **Kreatív / projektóra** | Az eddigi anyagrészek alkotó jellegű feladatainak feldolgozása vagyOtthoni feladatok, kutatómunka eredményeinek bemutatása, értékelésevagyÉves meseprojekt elemeinek kidolgozása (Tk. A mi mesénk 6-7.) vagy"A termen túl": meghívott vendég (pl. más kultúrából származó vagy idős ember) előadása, beszélgetés, látogatás állatmenhelyen | Kreativitás, problémamegoldásEgyüttműködés, kommunikáció |  |
| **23.** | **Összefoglaló óra** **Tk. 2. fejezet** | A tankönyv 7-15. leckéinek összefoglalása"Gondolkodó" kérdések gyűjtése, megválaszolása egyéni munkában | Fogalmak értelmezéseKreativitás, önkifejezés, önreflexióEgyüttműködés, kommunikáció |  |
| III. KÖZÖSSÉGBEN |
| **24.** | **Fejezet eleji áttekintés****Tk.16.****Közösségeim** | A harmadik fejezet főbb témaköreinek áttekintése:csoportjaim, közösségeim – az iskolai élet, tanulás – együttműködés – beilleszkedés a csoportba – konfliktus – mások elfogadásaCsoportok, amelyekhez tartozunk, választott és nem választott csoportok (Tk. 16.1., 16.2., 16.3., 16.4.)*A: A csoportok összetartó ereje, a közösség (Tk. 16.6., 16.7., 16.8.)**B: Magyar-roma kultúrában élés (Tk. 16.Olv)**C: Saját közösségeim, kapcsolataim körei (Tk. 16.KR)* | Önismeret, kapcsolati rendszerek felismerése:csoportok azonosítása, saját viszonyulás feltárása*A: Közösségi identitás fejlesztése:**közösségek jellemzőinek összegyűjtése**Szociális tudat fejlesztése:* *vers alapján a társakért vállalt felelősség megfogalmazása**B:Tolerancia, sokszínűség elfogadása, nézőpontváltás, empátia:**szöveg alapján kapcsolatok, kultúrák találkozásának elemzése* | csoport, otthon, közösség, összetartás, kapcsolatok*"közöm van hozzá", közös, magyar, cigány, roma, együttélés*  |
| **25.** | **Tk.17.****"Alma mater" – az iskola** | Az iskola mint közösségi hely (Tk. 17.1., 17.JÁ)Az iskola mint tudásforrás (Tk. 17.2., 17.3.)Az iskola működése, rendszere (Tk. 17.5.)*A: Viszonyulás az iskolához, az iskola mint rendszer javítása, javaslatok (Tk. 17.4., 17.6.)**B: A tanulás szerepe, fontossága (Tk. 17.Olv)**C: Saját iskola ismerete, bemutatása (Tk. 17.KR)* | Önreflexió, tudatosság:a tanuláshoz való viszony végiggondolásaÖsszehasonlítás, közös elemek kiemelése:régi és mai iskola megfigyelése kép alapjánKommunikáció, vita:saját vélemény, javaslat melletti érvelés*A: Kritikai gondolkodás, jobbítási szándék:**a működés tényezőinek vizsgálata, értékelése, tervezés**B: Céltudatos, távlati gondolkodás:**a tanulás, egyes tudáselemek szerepének meghatározása**C: Saját környezet megismerése, kötődés az iskolához:**gyűjtőmunka, alkotó feladat saját iskoláról* | iskola, tanulás, tudás, fejlődés *megismerés, megértés, ismeret* |
| **26.** | **Tk.18.****Itt vagyok honn** | Magyar kultúra elemei, Magyarország jelképei (Tk. 18.1., 18.JÁ)Kötődés a szülőföldhöz (Tk. 18.2., 18.3.)*A: Magyarország nemzetiségei, magyar lakosság külföldön (Tk. 18.5.)**C: Magyarország és a magyar kultúra bemutatása (Tk. 18.KR)* | Kötődés a magyar kultúrához:ismeretek, tapasztalatok felelevenítéseFogalmi háló építése:a haza-nemzet-szülőföld fogalmak jelentésének bővítéseÖnismeret, tudatosítás:saját kötődés felismerése*A:Tolerancia, sokszínűség elfogadása:**képekés ismeretek alapján kultúrák együttélésének vizsgálata**C: Saját környezet megismerése, kötődés a szülőföldhöz:**gyűjtőmunka, alkotó feladat kapcsán saját/magyar lakóhely, kultúra bemutatása* | haza, szülőföld, nemzet, magyar*nemzetiség, hagyomány, identitás, népcsoport* |
| **27.** | **Tk.19.****A szabályok** | A szabályok szerepe: szervezés (Tk. 19.JÁ)A szabályok szerepe: együttélés (Tk. 19.2., 19.3., 19.4.,)A szabályok megszegésének következményei (Tk. 19.6.)*A: A szabály fogalma, szerepe, szabályalkotás – vita (Tk. 19.5.)**Az iskolai házirend szerepe (Tk. 19.7.)**B: Az elégedett, harmonikus életet elősegítő "szabályok" (Tk. 19.Olv.)**C: Történetek alkotása a szabályok megszegéséről (Tk. 19.DR)**Diákparlament működése (Tk. 19.KR)* | Szabálytudat, alkalmazkodás:a szabályok szervező szerepének tudatosításaFelelősségtudat, önállóság:a szabályszegés és a szabályalkotás felelősségének felismerése*B: Önismeret, harmóniára törekvés:**életvezetési szabályok megfogalmazása**C: Kommunikáció, vitakultúra:**helyzetgyakorlatokban saját álláspont kifejtése, védése**Kritikai gondolkodás, demokráciára nevelés:**a szabályok kritikus elemzése, javítása* | szabály, szabályok megszegése, felelősségbüntetés, szabályalkotás, házirend, vita, parlament |
| **28.** | **Kreatív / projektóra** | Az eddigi anyagrészek alkotó jellegű feladatainak feldolgozása vagy Otthoni feladatok, kutatómunka eredményeinek bemutatása, értékelésevagyÉves meseprojekt elemeinek kidolgozása (Tk. A mi mesénk 8-9.) vagy"A termen túl": meghívott vendég (pl. prevenciós szakember, magyar vagy helyi kultúra szakértője, kettős identitású személy) előadása, beszélgetés, látogatás helyi nevezetes helyszíneken | Kreativitás, problémamegoldásEgyüttműködés, kommunikáció |  |
| **29.** | **Tk.20.****Beilleszkedés a közösségbe** | Új közösségbe kerülni (Tk. 20.1., 20.2., 20.JÁ)A sikeres beilleszkedés feltételei (Tk. 20.3.)*A: A közösség szabályaihoz igazodás, konfliktushelyzet (Tk. 20.4., 20.5., 20.6.)**B: A közösségbe illeszkedés segítése, nehézségei (Tk. 20.Olv.)* | Közösségi érzés erősítése:a közösség szabályainak, elvárásainak megfogalmazása Nézőpontváltás, empátia, segítőkészség:a közösségbe illeszkedés fontosságának tudatosítása saját tapasztalatokkal és szöveg alapjánElfogadás, tolerancia, önreflexió:az új tag befogadását segítő és akadályozó viselkedések vizsgálata*B: Konfliktuskezelés, kommunikáció:**a különböző érdekek kifejezése dramatikus feladatban* | közösség, befogadás, beilleszkedés, a beilleszkedés segítéseközösségi és egyéni érdekközösségi szabály, szokás  |
| **30.** | **Tk.21.****Együttműködés** | Az együttműködés közös feladatokban (Tk. 21.1.JÁ)A bizalom mint az együttműködés feltétele (Tk. 21.2., 21.3., 21.4.)A: A csoporton belüli feladatmegosztás, egymás biztatása, visszajelzések (Tk. 21.5.)B: Együtt működés az állatok és az emberek csoportjaiban (Tk. 21. Olv.)C: Pozitív és negatív szerepek az együttműködésben (Tk. 21.DR)  | Együttműködési készség, önreflexió:a csoport együttműködésnek értékeléseKözösségi érzés erősítése:a jó együttműködés feltételeinek gyűjtése, tudatosítása*A, C: Kommunikáció, vitakultúra:**az egyéni szerepeknek megfelelő és a társak munkájára vonatkozó megnyilatkozások gyakorlása* | együttműködés, bizalom, becsületességcsoportmunka, vezető, biztatás |
| **31.** | **Tk.22.****A konfliktus** | A konfliktusok jellemzői (Tk. 22.1., 22.3.)Kommunikáció a konfliktushelyzetben (Tk. 22.4.)A konfliktusok megoldása (Tk. 22.5.)*A: Viselkedés konfliktushelyzetben (Tk. 22.2.)**B: Vita, harag, igazságtétel, külső békéltető szerepe (Tk. 22.Olv)* *C: Internetes zaklatás (Tk. 22.DR)* | Önreflexió, elemzés:saját konfliktushelyzetek elemzéseOkok és következmények feltárása, érvelés:a konfliktusok kialakulásának és megoldásának elemzéseKommunikáció, érdekérvényesítés, vitakultúra:dramatikus feladatban vita gyakorlása*B: Konstruktív vita gyakorlása**Nézőpontváltás, helyzetelemzés, igazságosság:**a békéltető szerepének elemzése, eljátszása**C: Önmagunk védelme, másokért kiállás,tisztelet, empátia:**az internetes zaklatás elemzése, megítélése eset alapján*  | konfliktus, megbántás, konfliktus elkerülése, érdek védelme*zaklatás, igazságtétel, bizalom*  |
| **32.** | **Tk.23.****Más vagy?** | Hasonlóságok és különbségek az emberek között (Tk. 23.1.)Csoportok egymásról alkotott véleménye, sztereotípiák (Tk. 23.2.)Kirekesztés, zaklatás, kiközösítés az iskolában (Tk. 23.3.)Elfogadás (Tk. 23.4., Tk. 23.5.)*B: Az öltözködés, anyagi vagy társadalmi helyzet szerepe a másik megítélésében (Tk. 23. Olv)* | Önismeret, önreflexió:saját ítéleteknek a vizsgálataNézőpontváltás, empátia:az elutasított, kizárt személy helyzetének megértéseElfogadás, tolerancia:a másik személy megítélésében ne a külsőségek vagy a sztereotípiák jelenjenek meg | különbség, hasonlóság, megismerés, idegen, kirekesztés, elfogadás, zaklatás, *gúnyolás, áldozat, aranyszabály* |
| **33.** | **Drámaóra** | Az eddigi anyagrészek alkotó, dramatikus jellegű feladatainak feldolgozása vagyOtthoni feladatok, csoportmunkák eredményeinek bemutatása, értékelése | Kreativitás, problémamegoldásNézőpontváltás, empátia, önismeretEgyüttműködés, kommunikáció |  |
| **34.** | **Összefoglaló óra** **Tk. 3. fejezet** | A tankönyv 16-23. leckéinek összefoglalásaErkölcsi fogalmak közös vagy egyéni értelmezése, ábrázolása | Fogalmak értelmezéseKreativitás, önkifejezés, önreflexióEgyüttműködés, kommunikáció |  |
| **35.** | **Év végi összefoglalás** | Egész évi összefoglalásProjektek, csoportfeladatok zárásaBeszámolókÉrtékelés – az együttműködés, közös munka, csoportdinamika és a tanultak, saját fejlődés értékelése | Kritikai gondolkodásEgyüttműködés, kommunikációÖnismeret, önreflexióÉrtékelés, önértékelés |  |
| **36.** | **Év végi összefoglalás** | Egész évi összefoglalásProjektek, csoportfeladatok zárásaBeszámolókÉrtékelésvagyMeghívottak számára projektbemutatók: kiállítás, műsor, drámajátékok | Kritikai gondolkodásEgyüttműködés, kommunikációÖnismeret, önreflexióÉrtékelés, önértékelés |  |

1. A tankönyvben kimaradt a Kreatív piktogram, a leckéhez tartozó feladat a 130. oldalon van. [↑](#footnote-ref-1)